《赋新繁周表权如诏亭》
宋代·陈昂

封典宠岩穴，褒言华日星。
其谁尽如诏，何暇更名亭。
公昔善教子，家传惟治经。
当年云榜揭，今日玺书形。
籍已贵同省，坐应尝隔屏。
公馀褫簪綍，彩服戏家庭。

作者简介：陈昂（《淳熙三山志》作昴，疑误），字直孙，长溪（今福建霞浦）人。徽宗政和五年（一一一五）进士，授承事郎。高宗绍兴三年（一一三三），除秘书丞，迁都官员外郎（《南宋馆阁录》卷七）。四年，为枢密院检详诸房文字（《建炎以来系年要录》卷八一）。五年，知信州（同上书卷九四）。事见《淳熙三山志》卷二七。